
Bizonytalanságok a hosszméréstechnikában

A mérőeszközök felépítésének, a használatukkal kapcsolatos elméleti ismereteknek és gyakorlati készségnek a megléte bármely, akár egy egyszerű munkadarab elkészítéséhez nélkülözhetetlen. Ez könnyen belátható, hiszen a gyártási műveletek az előkészítés, a megvalósítás, sőt, a végellenőrzés fázisában is különféle mérési feladatokból nyert információra épülnek, azaz a gyártástechnológia egyik legfontosabb területe a méretellenőrzés.
Ennek a tudománya számos ágazatra kiterjedhet, azonban a mai méréstudomány világában az eltérő minőségügyi irányzatok (amerikai, német) eltérő mérési kultúrát eredményeznek. Ezek az eltérések a különböző értelmezéseken alapulnak. A dolgozat fő témája ezen eltérőségek összehasonlítása, és egyfajta egységes nézet kialakítása, valamint a méréselméleti alapok legfontosabb ismereteinek összefoglalása.
A dolgozatban 3 féle mérési rendszert vettünk alapul. A kalibrálási eljárást, amit egy akkreditált laboratórium végzett, valamint az egyetemi mérőlaborban végzett mérések, amelyek az amerikai QS9000 MSA többletkövetelmény, ill. a VDA5 német autóipari többletkövetelmény szerint lettek kiértékelve. A kalibrálási eszköz egy digitális külső kengyeles mikrométer volt. A méréseinkből, illetve a kiértékelésekből kiderül, hogyan lehet azon sokrétű követelményeknek eleget tenni, amit a minőségbiztosítási rendszerek megkövetelnek.



